
أعوذ بالله السميع العليم من الشيطان الرجيم» بسم الله الرحمن الرحيم 

إن شاء الله النهاردة يا جماعة هنتكلم على فضل الدعوة إلى الله -سبحانه وتعالى-, ومعنى الدعوة إلى الله -سبحانه وتعالى-. 

بداية لا بخفى أن الدعوة شرف عظيم, وقيمة من القيم العظمى في هذا الدين, يعني صراع الحق والباطل صراع مستمر دائم, الله -سبحانه 
وتعالى- خلق الإنسان وعلم الإنسان البيان» خلق الإنسان وعلمه البيان» علمه كيف يبين ما بداخله» يعني من الحاجات السيئة إنك تتعامل 
مع شخصية لا تبين ما بداخلهاء مانتاش عارف توصل هو زعلان هو فرحان هو مبسوط هو متضايق, هو عايز إيه. هو مش عايز إيه» مش 
عارف» أفهم لوحدك. يعني إيه أفهم لوحدي؟ ما أنا مش فاهم. 

فربنا -سبحانه وتعالى- علم الإنسان البيان, أول البشر آدم -عليه السلام-, خلق الله آدم بيده يبقى هل الأصل كان في هذه الأرض كان 
الإسلام ولا كان الكفر؟ الأصل في هذه الأرض كان الإسلام. 

أول من خلق الله -سبحانه وتعالى- من البشر كان آدم -عليه السلام-. وسيدنا آدم كان ني» فهنا أصل الإنسان كان على الإسلام» أصل 
الإنسان كان على التوحيد» أصل الإنسان كان على معرفة الله -سبحانه وتعالى-» وتعظيم الله -سبحانه وتعالى-» ثم بعد ذلك تناسل آدم 
وحواء وخرجت ذرية آدم وحواء» وبدأ يحصل الصراع على الحق والباطل» والشياطين اجتالتهم عن دينهم وبدأت تغير معالم الدين» وبدأت 
تغير أفكار الناس وتصورات الناس وعقائد الناس ومعاملات الناس, وبدأت تلعب على نفوس الناس على الحسد والحقد والكبر والكذب 
وأمراض القلوب» وبدأت تدخل شهوات وبعد كده تدخل شبهات» فبدأ الإنسان يتغير عن مساره الطبيعي وبدأ الإنسان ينحرف عن الهدف 
الذي لأجله خلق. الله -سبحانه وتعالى- خلق الإنسان لكي يعبده -سبحانه وتعالى - على إرادة» يعني ربنا -سبحانه وتعالى- أراد إن الإنسان 
يعبد ربنا -سبحانه وتعالى- وهو حر يختار ما يشاء. 

فجعل الله -سبحانه وتعالى- للإنسان إرادة حرة 'إِنَا هَدَيْنَاهُ السسَبِيل إِما شاكرًا وَِمَا كفو" > هو كل إنسان هو حر في اختیاره» فلما 
بدأ بحصل نوع من أنواع اندثار الحق» بعث -سبحانه وتعالى- نبي وراء ني» كما قال النبي -صلى الله عليه وسلم-: بعث الله مائة وأربع 
وعشرين ألف ني» مية أربعة وعشرين ألف ني بعثهم الله -سبحانه وتعالى- دعاة إلى هذه الكرة الأرضية؛ إلى هذه الأرض. 

ربنا -سبحانه وتعالى- قص علينا في كتابه الكريم بضعًا وعشرين نبي في القرآن الكريم؛ معظمهم كانوا أنبياء الشرق الأوسطء يعني تقريبًا كل 
الأنبياء اللي ربنا -سبحانه وتعالى- ذكرهم في كتابه الكريم من ١74‏ ألف نبي تقريبًا ستة وعشرين نبي غالبهم بعنوا في الشرق الأوسط في 
الجزء الموجود فيه العرب» اللي هو الشام وجزيرة العرب ومصر واليمن» هذه المنطقة هي التي ذكر فيها الأنبياء الذين ذكرهم الله -سبحانه 
وتعالى- في القرآن, بعنوا في هذا المكان؛ سيدنا داود وسليمان في الشام وسيدنا عيسى في الشام وسيدنا موسى في مصر وسيدنا محمد في 

الذين ذكرهم الله -سبحانه وتعالی- ذكرهم في هذه المنطقة. 


4 ؟١‏ ألف نبي بعنهم الله -سبحانه وتعالى- في كتابه الكريم إلى هذه البشرية» إلى هذه البسيطة؛ ليهدي الناس إلى الحق في صراع الحق والباطل 
الصراع المستمر, كل ما الناس تبعد عن ربنا -سبحانه وتعالى- وتبدأ الناس تنحرف عن طريق الله -سبحانه وتعالى- وتبدأ أفكارها تتغير 
وتصوراتَا تنغير وعقليتها تنغير وكل حاجة تتغير بعيدًا عن شرع الله -سبحانه وتعالى-» ربنا -سبحانه وتعالى- يرحم البشر فيبعث لهم ني 
يعيد لحم أمر الدينء ويعلمهم ويبين لحم الحق من الباطل؛ فيؤمن مع هذا البي مجموعة ويحارب هذا البي مجموعة ويحصل صراع مرة أخرى, 
وهذا الصراع صراع مستمر إلى يوم القيامة, حتى كانت آخر بعثة؛ بعثة البي -صلى الله عليه وسلم-. 

كل ني يا جماعة كان مسئول إن هو يدعو قومه بنفسه» يعني سيدنا إبراهيم كان بيدعو قومه بنفسه» سيدنا عيسى كان بيدعو قومه بنفسه» 
سيدنا موسى كان بيدعو قومه بنفسه» فكانت الدعوة مسئولية الأنبياء لأن هو كل نبي كان مسئول إن هو يدعو الناس؛ ربنا -سبحانه وتعالى- 
بينزل عليه الوحي عشان يعلمه حتى يدعو الناس هو بنفسه يدعو الناس إلى الله -سبحانه وتعالى-. 

ولما مرت الأيام وكانت هناك الرسالة الخاتمة هذا القرآن العظيم وهذا الكتاب الجليل الذي بين يديناء الله -سبحانه وتعالى- يعني آذن في أن 
يرسل أفضل رسول بأفضل كتاب» اللي هو النبي محمد -صلى الله عليه وسلم- بالقرآن الكريم, وميزة هذا الكتاب عن غيره أنه خطاب بداية 
للعالمين» يعني كل نبي بعث للناس خاصة لكن هذا القرآن خطاب للعاملين, يعني إيه العالمين؟ يعني كل من عاش على وجه الأرض من الإنس 
والجن» يعني هو القرآن خطاب للجن؟ آه خطاب للجن, خطاب للإنس؟ آه خطاب للإنس. طب ده كان في زمان النبي -صلى الله عليه 
وسلم-؟ لا في كل زمان وکل مکان» طب ازاي هيكون في كل زمان وكل مكان والبي -عليه الصلاة والسلام- هيعيش فترة محددة؟ لذلك 
كانت هذه الوظيفة العظيمة التي أذن الله -سبحانه وتعالى- لهذه الأمة بما وفضل الله -سبحانه وتعالى- با هذه الأمة: 'كُنْثُمْ خَيْرَ أَمَة 
أرجت لِلنَّاسٍ تأمْرُونَ بالْمَغرُوفٍ وَتَنْهَوْنَ عَنِ الْمُنگر" 

وظيفة الأمر بالمعروف والنهي عن المنكر, وظيفة الدعوة إلى الله -سبحانه وتعالى-, وظيفة البيان» وظيفة التعليم. 

خلينا نقول النهاردة لو جينا نعرف الدعوة إلى الله -سبحانه وتعالى- بآية قرآنية واضحة قال تعالى: "هُوَ الذي بَعَتَ في المي رسو مَنْهُْ 
هنا ربنا -سبحانه وتعالى- ذكر من وظائف النبي -صلى الله عليه وسلم- وذكر وظيفة النبي -صلى الله عليه وسلم- واضحة جلية قال: 
"هو الذي بَعَثَ في الأمَنَ رسوا مَنْهُمْ يَثْلُو عَلَيْهُمْ آياته" تلاوة القرآن على الناس هذا من أعظم الدعوة إلى الله -سبحانه وتعالى-, إن 
واحد يكون بيقرأ القرآن على الناس» ده بيبلغ الناس» يبلغهم يعني ايه؟ يعني هو بيتلو الآيات فقط, سؤال: هو القرآن للعالمين ولا القرآن لنا 
احنا كمسلمين نفهمه احنا ونعيشه احنا وبعد كده بعد ما نفهمه ونعيش لأن احنا مؤمنين بیه» نبدأ نشرحه للناس؟ يعني فيه ناس كتير مغلا لها 
صاحبتها ملحدة لها صاحبتها عندها شبهات ها صاحبتها النصرانية, له واحد زميله مش مؤمن بإله خالص» لما بييجي يكلمه تقول له كلمة 
بالقرآن يقول لك: لأ لأ هو أصلًا مش مؤمن بالقرآن, ما ينفعش أكلمه بالقرآن. أومال هتكلمه بإيه؟ يقول لك أنا لأ أنا هكلمه بالعقل 
عشان أوصله لنقطة إن هو يفهم, لا لا. هنا خطأ؛ يا جماعة ربنا -سبحانه وتعالى- بعث النبي -صلى الله عليه وسلم-, وخاطب النبي - 
صلى الله عليه وسلم- بالقرآن, وخاطب كفار قريش بالقرآن» وخاطب العالمين بالقرآن, هنا من الحاجات المهمة أن المنطلق هو القرآن؛ أن 
"هو الذي بَعَتَ في الْأمَنَ رَسُولَا مَنْهُمْ" يعني النبي -عليه الصلاة والسلام- كان منهم, كلمة منهم دي فكرقا إيه؟ فكرتا إن هم "يَعْرفُونَه 
كُمَا يَعْرفُونَ أَبْتَاءَهُمْ" > إن هم عارفينه وعارفين نسبه وعارفين أصله وعارفين فصله وعارفين أخلاقه وعارفين معاملته, فبالتالي لا 
بيجي يقول هم كلام هم بالنسبة هم مش هيقولوا ده واحد غریب واحد بيقول كلام ما نعرفوش» ده هم عارفينه كويس جدَاء فهنا ده ادعى 

في الصدق إن هم لما يقول كلام وهم عارفين صدقه قبل ذلك يبدأوا يصدقوه. وهم عارفين أخلاقه قبل ذلك يبدأوا يفكروا هو إيه اللي حصل 
طارئ على هذا الرجل؟ إيه اللي خلاه يتغير هذا التغيير؟ فيبدأوا يفهموا أن هناك تغيير حقيقي وأن هناك شيء حقيقي آمن به البي -صلى 
لله عليه وسلم- كما قال الله -سبحانه وتعالى-: "آمَنَ الرَسُولُ با انز لَه من رَه وَالْمؤْمنُونَ كل آمَن الله وَمَلانگته ونه وَرسْلِهِ" 
» فكان أول من آمن هو النبي -صلى الله عليه وسلم-. 


يبقى يا جماعة من معان الدعوة رقم واحد اکتبوا كده واحد: يتلو عليهم آياته يتلو عليهم آياته يتلو عليهم آياته. يعني النبي -صلى الله عليه 
وسلم- يتلو القرآن على الناس هل ده من الدعوة؟ هل ده من وظائف الدعوة؟ آه دي من وظائف الدعوة التي كادت أن تندثرء إن واحد 
يتلو القرآن على الناس» إن واحد يُسمع الناس آيات الله -سبحانه وتعالی-» بس كده من غير ما يفسر من غير ما يوضح من غير ما يبين 
من غير ما يقعد يحكي قصص من غير ما يقول أمثلة قبل وأمثلة بعد؟ لا فقط يَنْلُو عَلَيْهِمْ آياته هذه وسيلة الدعوة الرئيسيةء واحد يبلغ 
الناس الآيات القرآنية» الناس دي مين؟ الناس دي: العالمين» الناس دي كل حد في العامء الناس دي فقير وغني وكبير وصغير وعالم وجاهل» 
وصاحب حسب ونسب وصاحب منصب في امجتمع وواحد ملوش أي منصب ولا له أي قيمة عند كثير من الناس» وواحد عبد وواحد حرء 
لو عَلَيْهِمْ آياتِه يتلو على الجميع آياته. 

وَيرَكيِهِمْ هي النقطة الثانية من معان الدعوة إلى الله -سبحانه وتعالى- معان التزكية. معان التركية يعني ايه؟ يعني واحد مهتم بتزكية الناس»› 
وتركية دي لفظ شرعي يا جماعة مهم جدًا "ق أَفْلَحَ من تَرَكّى* وَذگر اشم رَه فَصَلَى' > "قد أَفْلَحَ مَنْ راا * وَقَدْ حاب مَنْ 
دما" > اذ من أَمْواهم صَدَقَة ترم وهم ينا" ادرة: ٠١ ٠٠‏ "قل لِلمُؤِْنَ َْصُوا من أنصارهم وتْقطُوا روجهم ذلك 
ای کر 


ربنا -سبحانه وتعالى- ذكر التزكية وذكر معنى التزكية؛ التزكية في العبادات والتركية في "قذ أَفْلَحَ مَنْ رى" وَدَكَرَ اسم رَه فَصَلّى" التركية 
في الذكر التركية في الصلاةء التزكية بالزكاةء التركية بالصدقة والإنفاق» التركية بغض البصرء فيه معاني كتير للتزكية جمكن نبقى نتكلم مرة عن 
التركية لكنها أيضًا وظيفة من وظائف الأنبياءء التركية غير التربية؛ التربية معنى من المعاني أشل» يعني التربية معنى أن أنت بتري شيء يعني 
بتكبره على شيء ودي نقطة أساسية أيضًا من النقاط المهمة جدًا في تناول موضوع الدعوة إلى الله -سبحانه وتعالى- أن يا جماعة التربية مش 
مسألة رد فعلية» مش مسألة إصلاحية لأخطاء الآخرين إنما مسألة إيجابية قيمية: يعني فيه فرق إن أنا بربي عن طريق إن أنا لما ألاقي الولد 
بيكذب أقول له ما تكذبش أو لا ألاقيه ما بيصليش أقول له صلي أو ها ألاقيه بيعمل حاجة غلط أصلحها له. ده نوع من أنواع التربية 
بالنقد تربية بإصلاح الأخطاءء لكن هناك معنى أعلى من هذا مسألة غرس القيمة نفسهاء وده من الحاجات الأساسية الأصيلة التي جاء يما 
الشرع الذي بُعث با البي -صلى الله عليه وسلم-, إن كان فيه قيمة بتظهر كده اسمها قيمة الصدق, فيه قيمة بتظهر كده اسمها قيمة 
الإنفاق» فيه قيمة بتظهر كده اسمها قيمة الإيثار, فيه معنى من المعاني مهم أصيل ربنا -سبحانه وتعالى - ذكره امه الشجاعة, إن فيه قيمة 
اسمها قيمة الحق» فيه قيمة اسمها قيمة العدل, ده بُيغرس في الناس ويفضل الناس تكبر عليه وتربى عليه. فيه قيمة اسمها قيمة الاجتماع» إن 
فيه قيمة اسمها قيمة الكبر ينبغي أن حدر الناس منهاء فيه قيمة اسمها قيمة الكذب, قيمة الغضب» فيه قيم» إن احنا بنغرس قيم عند الناس» 
ده يزكيهم يعني إيه يزكيهم؟ يعني يري ينمي الخير في داخلهم ويجعل هذا الخير متنامي ومتكاثر. 

التربية معنى أعلى شوية من التركية» التركية يعني لها مجال لكن التربية أشمل لأن التربية ها جالات كثيرة جدًا. 

يبقى من معان الدعوة إلى الله -سبحانه وتعالى- معنى رقم واحد: لو عَلَيْهِمْ آياته اللي هو تبليغ الدين» فقط دون أن يفسر دون أن يشرح 
دون أن يبين دون أن يفسر للناس المقصود, هو فقط أن هو يبلغ؛ عارفين أن فيه جماعة اسمها جماعة التبليغ دول يبلغوا الناس الدين» فقط 

هو بيمشي كده يكلم الناس عن ربنا ويقول للناس المفروض إن أنتم مثلا تصلوا بس کده» فيه واحد بقى وظيفته إن هو هيتكلم عن فضل 
الصلاة وأهمية الصلاة ويحبب الناس في الصلاة ويقول للناس الأثر الدنيوي للصلاة وأثر البركة في الصلاة ويحذر الناس من عقوبة ترك الصلاة» 
ده معنى تان ده معنى الوعظء تناول الأشياء المتقابلة تناول الجنة والنار تناول الخير والشر تناول الأبيض والأسود تناول الثواب والعقاب ده 
امه الوعظ» والوعظ ده من وظائف الدعوة هنيجي له حالا. 

يبقى يا جماعة من وظائف الدعوة أو من معان الدعوة؛ تلاوة الآيات, من معان الدعوة؛ التركية والتربية على الخير» من معان الدعوة؛ 
وَيُعَلَمُهُمُ يعني لو واحد جلس يعلم الناس فقه الصلاةء لو واحد جلس يعلم الناس معنى الزكاة وفقه الزكاة» لو واحد جلس يعلم النساء فقه 
الحيض والنساء, واحد جلس يعلم الرجال فقه التجارات والبيوع» هل ده من الدعوة إلى الله -سبحانه وتعالى-؟ آه ده من الدعوة إلى الله - 


سبحانه وتعالى -. 
إن يا جماعة ده معنى ثالث؛ وَيُعَلَمُهُمُ الكتاب إن هو يعلمهم أحكام الكتاب» يعلمهم قيم الكتاب» يعلمهم الحدود الشرعية, يعلمهم الأوامر 
الشرعية. 


يبقى من معان الدعوة؛ البلاغ, من معان الدعوة؛ التركية والتربية» من معان الدعوة؛ التعليم» التعليم دي مسألة مهمة جدًا ومجالس النبي - 
عليه الصلاة والسلام- في التعليم مجالس واضحة» وكان تعليم النبي -عليه الصلاة والسلام- تعليم خطير تعليم أسلوبه جميل. النبي -عليه 
الصلاة والسلام- كان يعلم الناس بالتلقين والعمل يعني كان بيعلمهم وكان يعلمهم عملي؛ "كنا نحفظ القرآن عشرًا عشراء 0 لا نجاوزها 
حتى نعمل بماء فتعلمنا العلم والعمل معا" يعني كانوا بياخدوا العلم مُطبق؛ بياخدوا العلم ويطبقوه في الواقع» ياخدوا العلم وينزلوا يعيشوا به. 
وكانت الآيات بتنزل هم ياخدوا الآية ويعيشوا بماء فده من الحاجات المهمة جدًا إن ده من معاني الدعوة إلى الله -سبحانه وتعالى-. 


'وَيُعَلَمُهُمْ الكتاب واكم" الحكمة هنا طريقة التنفيذ؛ سنة النبي -صلى الله عليه وسلم-. إن ربنا -سبحانه وتعالى- علم النبي -صلى الله 
عليه وسلم-» الحكمة يا جماعة في اللغة هي فعل أفضل الأشياء بأفضل العلوم في أفضل وقت على أفضل وجه. يعني فيه واحد عنده حكمة 
في الدعوة إلى الله -سبحانه وتعالى- وفيه واحد ما عندوش حكمة في الدعوة إلى الله -سبحانه وتعالى-» حكمة في الدعوة أنه بيختار وقت 
كويسء بيعرف يكلم الناس امتى» بيعرف يكلم الناس يقول هم إيه, بيعرف يكلم كل واحد با يناسبه» بيكلم الراغب بالطريقة اللي هو ينفع 
إن هو يكلمه بيهاء ويكلم المعرض بالطريقة اللي ينفع يكلمه بيها. مش هينفع خطاب الكبير زي الصغيرء ولا خطاب العامي زي الجاهلء 
ولا خطاب المتعلم زي اللي ما بيعرفش يقرأ. ولا خطاب الإنسان اللي عنده شبهات» زي خطاب الإنسان اللي مسلم وجاي منقاد, ولا 
خطاب الإنسان اللي إبمانه عالي زي خطاب الإنسان اللي إيمانه على شفا حفرة, يعني هو عنده حكمة بيختار الوقت المناسب والكلام 
المناسب واللفظ المناسب واللبس المناسب اللي يقابل به الناس ويعرف هو بيقول إيه فين لمين» مش كله بيتقال قدام أي حد ومش كل حاجة 
بتتقال قدام أي حاجة هنا وَيُعَلَمُهُمُ الكتاب وَاَْكْمَة. 


إن هنا من معان الدعوة الحكمة في الدعوة إن ربنا -سبحانه وتعالى- ها أمر النبي -صلى الله عليه وسلم- بالدعوة قال: "اذغ إلى سَبيل 
رَبَكَ بِالْحَكْمَة وَالْمَوْعِظَة الحَسَنَةِ" > قال له وأنت بتدعو إلى الله أنت عندك القيم الشرعية هتدعوهم إلى إليه؟ هتدعوهم للوحي 
هتدعوهم إلى كلام الله هتدعوهم إلى أوامر الله -سبحانه وتعالى-, وتطبيق النبي -صلى الله عليه وسلم- لهذا الكلام» طيب لكن ربنا - 
سبحانه وتعالى- أمر النبي -صلى الله عليه وسلم- إنه يستعمل في ا الحكمة والموعظة الحسنة. الحكمة ده اللي هو إنك أنت النبي - 
عليه الصلاة والسلام- أرفق الخلق وأعلم الخلق بالله وأكثر الناس عذرًا للناس, أكتر واحد بيعذر الناس وأكتر واحد بيرحم الناس وأكتر واحد 

حريص على الناس» يعني عارف هو ربنا -سبحانه وتعالى- يضمد جراح النبي -صلى الله عليه وسلم- ويقول: "فَلَعَلَكَ بَاخمٌ نَفْسَكَ عَلَى 
آثارهم ۾ إن يُؤْمِئُوا بحَذَا الحديث أَسَفًا" > لإن ربنا بيقول للبي -عليه الصلاة والسلام- أنت هتموت من كتر الحرص على الناس 
وعلى توصيل الهداية للناس. 


فمن معان الدعوة معنى البلاغ» رقم واحد: تلاوة القرآن وتلاوة الآيات على الناس» من معان الدعوة؛ التركية, من معان الدعوة؛ التعليم. 
ومن الأخطاء يا جماعة إننا نفصل بين هذه الأشياء وبعضها البعض على سبيل التناقض» يعني تلاقي مثلًا اللي بيعرف يعلم يبص للراجل اللي 
بيدعو إلى الله اللي هو بيبلغ الناس الآيات أو بيتلو الآيات على الناس إن ده يقول لك يا عم ده واحد ما بيفهمش حاجة هو ده يبجي إيه 
في اللي احنا بنعمله, واللي بينزل يكلم الناس يبص للراجل اللي بيعلم يقول لك يا عم ده فاهم حاجة ده واحد قاعد في المكتبة ما يعرفش 
أي حاجة عن أي حاجة ولا يعرف الناس عايشة ازاي احنا بنتعب واحنا بنبدل واللي عايش في التربية والتزكية -خلينا نستعمل مصطلح 
التركية أفضل لإن مصطلح التربية يعني يتناول كل هذا؛ يتناول الدعوةء يتناول التبليغ ويتناول التعليم لإن تربية طالب العلم تختلف عن تربية 
اللي بيشتغل في تلاوة الآيات» تختلف عن تربية اللي بيشتغل في الوعظ, كل ده امه يعني التربية لفظ كبير شوية لكن خلينا نستعمل مصطلح 
الآيات "يدلو عَلَيْهِمْ آياته وَيرَكْيِهمْ وَيُعَلَمُهُمْ اأكتاب والحكمة". 

من الأخطاء إن احنا نفاصل بين هذه الأشياء أو نجعل هذه الأشياء كأنها متعارضة مع بعضها البعض. إنما هي أحيانً مراحل وأحياناً متداخلة 
أن إنسان بيحتاج إلى وعظ وبيحتاج إلى إنه يسمع الآيات وبيحتاج إلى أن هو يعلم. 


من يخاطب بالدعوة؟ الجميع مخاطب بالدعوة. يعني ينفع أنا أدعوكم؟ آه. ينفع أنتم تدعون؟ كذلك آه. قال رسول الله -صلى الله عليه 
وسلم-: "الدينُ التصيحة. فُلْنا: لِمَنْ؟ قال: لله ولكتابه ولرسوله ولأَئِمَةِ المسلِمِينَ وعامتِهِمْ"' إن الكل بينصح والكل بينصح» مفيش حد 
فوق الدعوة الى الله -سبحانه وتعالى-. 

يعني دعوة ربنا -سبحانه وتعالى- فوق الجميع, كلام الله -سبحانه وتعالى- فوق الجميع» ومفيش حد فوق الدعوة, كل الناس يحتاج إلى كلام 
الله -سبحانه وتعالى-» ويحتاج إلى سّنة البي -صلى الله عليه وسلم-. 


يبقى يا جماعة من معان الدعوة؛ معنى تلاوة الآيات» معنى التبليغ» معنى التزكية» ومعنى التعليم. على فكرة أنا عايز أقول لكم إن ده تفنى فيه 
أعمار» يعني ممكن واحد يعيش عمره كله يُبَلّغْ وممكن واحد يعيش عمره كله يُعلّم وتمكن واحد يعيش عمره كله يزكي» وتمكن واحد يعرف 
يعمل التكلاتة مع بعض وهذا الذي فعله البي -صلى الله عليه وسلم-. 


من أساليب الدعوة الرئيسية وهنتكلم هيبقى لنا مجلس خاص عن أساليب الدعوة الحكمة والموعظة الحسنة. 

من َاطب بالدعوة؟ الجميع مخاطب بالدعوة. من يدعو؟ الكل يدعو. هل للدعوة شروط؟ آه للدعوة شروط, قال -تعالى-: "قل هَذْهِ سَبيلي 
أَذْعُو إل الله 4 عَلَى بص بصيرة ة أن وَمَن مَنِ انَبَعَني' 

يبقى يقولوا شروط العو العلم» شروط الدعوة؛ العلم» شروط الدعوة؛ العلم» شروط الدعوة؛ الإخلاص» شروط الدعوة؛ الاتباع. 


ا ا < سام 

فيقولوا طب إيه العلم؟ العلم بإيه بالظبط؟ يعني أنا عشان ينفع اتكلم في آية,» هل لازم أكون عندي علم في الآية؟ يقول له آه لازم يكون 
عندك العلم. يقول له طب علم زي مين يعني؟ زي الطبري مغلا ولا زي ابن كثير؟ ما هو ابن كثير لما تكلم في الآية ما كانش عنده علم زي 
الطبري» والشيخ السعدي لما جه اتكلم في التفسير ما كانش عنده علم زي علم ابن كثير» يعني إيه شرط العلم ده؟ تقول له العلم المجمل 
بالآيات» وهيجي معنا واحنا بنتكلم في شروط الدعوة. 

لكن عمومًا يبقى من معان الدعوة يا جماعة معان الدعوة واسعة جدًا ثمكن معني الدعوة يصل إلى الدعوة للإسلام عمومًا. 

إلى ما يُدعى الناس؟ يُدعى الناس إلى كل الإسلام مجمل الإسلام؛ ويُدعى الناس إلى تفاصيل الإسلام» يعني ينفع أدعو واحد إلى العقيدة؟ آه. 
ينفع أدعو واحد إلى الصلاة؟ آه. ينفع أدعو واحد إلى الشريعة؟ آه. ينفع أدعو واحد إلى الأحكام؟ آه. ينفع أدعو واحد إلى الأخلاق؟ آه. 
يعني ينفع من الدعوة إلى الله -سبحانه وتعالى- إن أنا أدعو واحد إلى الصدق؟ آه» ينفع أدعو واحد إلى الصدق. ينفع أدعو واحد إلى 
الشجاعة؟ آه ينفع أدعو واحد إلى الشجاعة. ينفع أدعو واحد إلى الدعوة إلى الله -سبحانه وتعالى-؟ آه ينفع أدعو واحد إلى الدعوة إلى 
الله. طيب ما دي تفاصيل من تفاصيل الشرع» يبقى أنا ممكن أدعو الناس إلى معاي قلبية» ممكن أدعو الناس إلى عقائد ممكن أدعو الناس 
إلى تصورات» ممكن أدعو الناس إلى أحكام, ممكن أدعو الناس إلى كل تفاصيل الشرع. يبقى ممكن أدعو الناس إلى الشرع جملا ممكن أدعو 
الناس إلى الإسلام عمومًا؟ آه. تمكن أدعو الناس إلي الإسلام عمومًا. ممكن أدعو الناس إلى تفاصيل الإسلام؛ ممكن أدعو واحدة إلى النقاب» 
واحد إلى اللحية, ممكن أدعو واحد إلى الصلاة: مكن أدعو واحدة إلى أا تطيع زوجهاء ممكن أدعو واحد إلى بر أمه» تمكن أدعو واحدة إلى 
أا يكون عندها حياء؟ آه, كل ده من الدعوة إلى الله -سبحانه وتعالى-. 


يبقى يُدعى إلى أصول الإسلام» ويُدعى إلى تفاصيل الإسلام, لكن هنا محتاجين إن احنا يبقى عندنا الحكمة احنا بنكلم مين؟ وهنقول له إيه؟ 
لما هتيجي نكلم طالب علم مش هينفع تدعوه بنفس الأسلوب اللي هتكلم به واحد ما عندوش أي خلفية عن العلم. لما تيجي تكلم واحد 
على مستوى معين من الإسلام؛ يعني واحدة أسلمت جديد وأنتٍ بتكلميها عن الدين بتختلف عن واحدة مسلمة عاشت في بلد مسلمة 
وقطعت أشواط في كثير من التعليم الديني وبعد كده هي فيه حتة معينة محتاجة إن هي تعرفها. 

فدي نقاط مهمة في يعني تعريف الدعوة إلى الله -سبحانه وتعالى- بعيدا عن التعريفات التنظيرية يعني الكتب للدعوة كتيرة جدًا ولعل إن شاء 
الله مكن في مرة أخرى نتناول كتاب من كتب الدعوة, ونتناول تفاصيل ومصطلحات العلماء في التعريفات, لكن الواحد آثر في هذه الدورة 
إن هي تكون -لأنما طبعًا أنا مش عارف الناس أيضًا كلها ومش عارف الخطاب هيناسب الناس ولا مش هيناسبهم هل هيبقى يعني الواحد 
عامل سوء تقدير ولا الكلام مستواه يبقى يكون مش مناسب للجميع! يعني الواحد بيحاول بس يسبر أغوار المجموعة الأول لحد ما يعرف إيه 
اللي يناسب الناس بطريقة أفضل إن شاء الله -سبحانه وتعالى-. 


فضل الدعوة إلى الله 
طيب فضل الدعوة إلى الله -سبحانه وتعالى-؛ لما كان الخير مش كيان اعتباري متحيز بذاته إنما الخير ده مفهوم لابد أن يحمله مجموعة من 
الناس ويطبقه مجموعة من الناس ولابد أن يدعو إليه مجموعة من الناس» كان لزامًا لسيادة الحق أن يكون هناك صراع بين الحق والباطل» وأن 


يحمل الخير دعاة وهداة وجند وحزب, قال -تعالى-: "اولك جزْب الله ألا إِنَّ جزب الله هُمْ الْمُفْلِحُونَ" > قال -تعالى-: "اوليك 
الَّذِينَ هَدَى الله فبِهُدَاهُمْ افده" > قال -تعالى-: "يا ايها الَّذِينَ آمَنُوا إِنْ تَنْصُرُوا الله يَنَصْرْكُمْ وَيُكَبَتْ أَقْدَامَكُوْ" 


فربنا -سبحانه وتعالى - أمر المؤمنين أن ينصروا هذا الدين, وذلك بالقيام بالدين والدعوة إليه. فالدعوة إلى الله -سبحانه وتعالى- وجهاد 
أعدائه ويقصدوا بذلك وجه الله -سبحانه وتعالى -, وده من نصرة الدين دين الله -سبحانه وتعالى-. 

الدعوة إلى الله -سبحانه وتعالى- يا جماعة أمر شرعى ربنا -سبحانه وتعالى- أمر به الناس» ربنا -سبحانه وتعالى- قال للنبي -عليه الصلاة 
والسلام-: "اذْعٌ إل سَبيل رَبَكَ بِالَكْمَةِ وَالْمَوْعِظَةَ الْحْسَنَة وَجَادِهُم بالتي هي أَحْسَن" > ربنا -سبحانه وتعالى- أمر النبي -عليه 
الصلاة والسلام- إن هو يدعو الناس. 


قالوا الدعوة منقسمة إلى ثلاثة: دعوة بالحكمة, الموعظة الحسنة, الجدال بالتي هي أحسن. 

قالوا: إن فيه واحد محتاج الموعظة؛ غالب الناس محتاج موعظة. محتاج موعظة يعني محتاج حد يكلمه عن الجنة والنار ويخوفه من الجنة والنار 
ويكلمه عن الحاجات اللي تخليه يعمل حاجة» يعني اللي بتشرب سجاير عارفة إن السجاير حرام اللي بيكلم بنت في الحرام هو عارف إن 
كلام البنت حرام» البنت اللي بتتفرج على حاجة حرام هي عارفة إن الحاجة حرام» لكن هي مشكلتها مش إن هي مش عارفة إن الفيلم اللي 
بتتفرج عليه ده وفيه مشاهد خليعة وفيه حاجات حرام إن ده حرام هي عارفة كويس» لكن هي ما عندهاش الوازع إنما تترك ده. 

إن فيه كتير من الناس مشكلته مش مشكلة عقل ولا مشكلة إن المعلومة مش عنده» هي مشكلته إن هو قلبه ضعيف» إن هو إيمانه مش 
قادر يتحمل إن هو ياخد القرار, فهنا بِالَكْمَة وَالْمَوْعِظَة الْحَسَنَةِ إن هو محتاج موعظة, محتاج يوعظ, محتاج حد يهز قلبه. 


النقطة الثانية: الحكمة والموعظة الحسنة وَجَادُِم باي هي أَحْسَنْ فيه بقى واحد عنده شبهات؛ ده نقطة تانية خالص عنده إشكال» حقيقةً 
عنده نوع من أنواع العقبة للفهم, فيه حاجة فيه فكرة تلقاها مخالفة للفكرة الرئيسية الأصلية اللي هو بيتلقاها الآن, فبالتالي هو عنده شبهة 
في هذا الكلام» إما مش محترم الموجود بيتكلم أصلًا وإما إنه بيحترمه بس هو عنده مشكلة في إن هو يسمع الكلام لإن فيه فكرة مضادة لهذا 
الكلام وإما إن هو عنده فكرة مضادة بتعوق أو عنده حاجز نفسي أو عنده حاجز دنيوي بمنع أصلًا إن الكلام يدخل ويقع موقعه. فبالتالي 
هو عنده شبهة فمحتاج حد يحل معاه هذا الإشكال» يعني مكن يكون واحد العائق أمام الدعوة بالنسبة له فلوس» هو أصلًا مش فاضي 
ومش شغل فبيقعد يجادل وبيعمل حاجات غريبة لكن هو حقيقة أمام معضلة رئيسية هي مسألة مادية حياتية بالنسبة له ده عائق هو محتاج 
حد هنا يحل له هذا الإشكال وَجَادِهُم باي هي أَحْسَن. 


هو أنا قرأت على الشات الآن إيه الفرق بين التلاوة والبلاغ؟ التلاوة بلاغ, البلاغ له معنى خاص ومعنى عام؛ المعنى الخاص اللي احنا بنقول: 
"بلغ ما أنْلَ إِلَيِكَ من رَتِكَ" > فهي تشمل كل هذاء معنى البلاغ العام إن هو إن كل ما قلناه يعتبر من البلاغ: وفيه بلغ اللي هو 
إن واحد ذهب يبلغ شيء يعني يأنٍ بخبر فيؤديه كما سمعه فبلغه لفلان, هنا ده هو بلغه فقط فلان ده يقبل ما يقبلش يرفض ما يرفضش لکن 
هو بلغه يقولوا البلاغ معنى أخص من الدعوة ليه؟ بلغ يعني وصلء فيقولوا يستنفذ فيه كل الجهود في البلاغ» يعني بيختار صوت حسن 
بيختار وقت حسن يحاول يوصل بكل طريق عشان الأمانة تؤدى كما أمر بما. 

طيب ازاي نحقق ده بشكل سليم للدعوة أونلاين؟ لا ده خلينا يا جماعة التطبيقات على الواقع أرجوكم خلينا نحاول نفهم» وبعد كده التطبيقات 
على الواقع جاية كتير» بلاش كل ما ناخد معلومة نحاول إن احنا نطبقها على الواقع الآن, لأ أنا عايزك تاخدي المعلومة وتحاولي بس تركزي 
فيها شوية وتحاولي تفكري فيها شويتين تلاتة وبعد كده هتجدي إن التنفيذ على الواقع بقى مسألة أبسط بكتير يعني خلينا نخلص الدرس 
ونخلص الفكرة على بعضها وبعد كده نقدر ننزلها على الواقع» بدل ما كل معلومة نحاول ننزها على الواقع لوحدهاء لأن كده مبنى الأفكار 
مش هيتبنى على بعضه» هيتبني كل فكرة خاصة لوحدها من الآخر كده الفكرة بتتشكل على حياق أناء أنا عايز ابني الفكرة على بعضها 
خلي حياتنا بعد كده هتدشكل على هذه الأفكار. 

طيب عمومًا عشان برضه نجاوب ازاي أحقق ده بشكل سليم في الدعوة أونلاين؟ رقم واحد احنا اخترنا لنفسنا إيه؟ احنا بنفهم إيه؟ احنا 
نعرف نعمل إيه؟ احنا هنعرف ندي إيه؟ احنا امكانياتنا في ده إيه؟ احنا محتاجين إيه؟ أنا بعرف أعمل إيه؟ هل أنا هخاطب كل العالمين؟ لأ أنا 
مش هعرف أخاطب كل العالمين لأن أنا مش النبي محمد -صلى الله عليه وسلم-. إن أنا هختار أنا إمكانياق إيه ومهاراقٍ إيه وهستطيع إن 
أنا أبدأ منين وأبدأ ازاي» هشتغل على أي مرحلة؟ وهدفي من المرحلة دي إيه؟ وهدني مع الناس دي إيه؟ بحيث إن أنا أقدر أرفع الناس خطوة 
من درجة لدرجة, هدفي إن أنا أوصل مفاهيم معينة من مفاهيم الوحي؟ طب إيه المفاهيم اللي أنا هاوصلها؟ هدفي إن أنا أبلغ دين ربنا - 
سبحانه وتعالىى-؟ إيه في الدين اللي هوصله؟ هوصله ازاي؟ هوصله لمين؟ هدني إن أنا عايز أنقل الناس دي من مرحلة لمرحلة أو من درجة 
لدرجة أو عايز أوصل قيم معينة؟ طب إيه القيم دي؟ طب أنت جبتيها منين؟ هتوصليها ازاي؟ فنقطة ازاي هادعو الناس أونلاين دي مسألة 
كبيرة قوي» فاحنا هنختار اللي احنا مستهدفينه وهنختار احنا عايزين نوصل هم ازاي» وهنختار احنا هنبدأ معاهم امتى وهننتهي امى» ونقطة 
هننتهي امتى دي نقطة مهمة أوي يا جماعةء يعني قبل ما تحددي نقطة البداية حددي نقطة النهاية» ودي نقاط أساسية أصيلة إن بلاش تسبي 
نفسك في المفتوح, بلاش لأن ده مضيعة للأعمار ومضيعة للأوقات. 


طيب كنا بنقول يا جماعة فضل الدعوة إلى الله -سبحانه وتعالى -؛ ربنا -سبحانه وتعالی- أمر البي -عليه الصلاة والسلام- بأن هو يدعو 


الله -سبحانه وتعالى- وقال له: "يا أَيّهَا الْمُدَّتّد * قم قاذ" » قال له قوم أنذر» ومن الدعوة إلى الله -سبحانه وتعالى-؛ النذارة, 
اللي هو تخويف الناس, وكذلك البشارة "رسلا مُبَشَرِينَ وَمُنْذِرِينَ" » اللي هو حمل الأخبار للناس با تتغير بشرقم يعني يضحك» 


يعني يفرح» يعني يعرف الحق فيفرح» يعني يفهم الكلام فيفرح» يعني يعرف معاملة ربنا -سبحانه وتعالی- وقد إيه ربنا هيكرمه فيفرح. فهنا 
مها بشارة مُبَشْرِينَ وَمُنِْرِينَ. 

الله -سبحانه وتعالى- جعل الكتاب يبشر الذين آمنوا وعملوا الصالحات» يبشرهم بالخير, فيه حاجة من وظائف الدعوة؛ البشريات, كنا 
عاملين سلسلة في رمضان اسمها بشريات الوحي» جميلة يعني إن فكرة إن احنا ربنا -سبحانه وتعالى- بشرنا بأشياء؛ بشر الصابرين» وبشر 
المخبتين» وبشر الجاهدين» وبشر الصامدين» والقابضينء وبشر المشائين إلى الفجر بالنور التام» فبشر الله -سبحانه وتعالى- الناس بالخير. 
يعني ربنا -سبحانه وتعالى- قال لهم أخبار؛ الأخبار دي ترسم على وجوههم على بشرتهم فرحة فيفرحوا بالله -سبحانه وتعالى-» ويفرحوا 
بعطاء الله -سبحانه وتعالى-. 


عبد الله بن عمرو بن العاص بيقول: البي -عليه الصلاة والسلام- قال: "بَلَعُوا عَني ولو آيَة"' يعني إيه بلغوا عني ولو آية؟ شرح البخاري 
العلامة العيني بيقول: ولو آية يعني علامة» بعض أهل العلم مل كلمة ولو آية يعني بلغوا الآية يعني مجرد آية من القرآن بلغها للناس» لكن 
هنا هو حمل المعنى إنه بيقول لك علامة يعني مجرد إن النبي -عليه الصلاة والسلام- عمل حاجة لو أنت بلغتها ده من الحاجات المهمة لأن 
البي -عليه الصلاة والسلام- مش بيلعب» النبي -عليه الصلاة والسلام- بعث من الله -سبحانه وتعالى- للعالمين» فبيقول لك بلغ دين الله 
-سبحانه وتعالى-, قال: أي علامة ظاهرة, يعني فعل أو إشارة أو غير ذلك. 

قال ابن حجر: ليسارع كل سامع بتبليغ ما وقع له من الآيات ولو كان قليلاًء وعلى كل قادر على الدعوة الى الله أن يؤدي من هذا الواجب 
في حدود مجالات عمله. يعني كل إنسان يا جماعة يقدر يبلغ آية, يقدر يبلغ حديث» كل إنسان يقدر يبلغ معنى من معان الدين» قيمة من 
قيم الدين» أصحابه وأسرته إخواته وزوجته. هي تبلغ زوجها تبلغ أبناؤها يعني ده متاح للجميع» ربنا -سبحانه وتعالى- قال: 'وَلتَكُن مَنكم 


1 سيج البخاري 

َم يَدْعُونَ 9 لخي" الخير ده يا جماعة اسم جامع لكل الدین» الدين كله خير. فهنا ربنا -سبحانه وتعالى- بيقول: "وَلَنَكُنْ منم اَم َم يَدْعُونَ 
إل اير وَيأمْرُونَ بالْمَعْرُوفٍ وَيَنْهَؤْنَ عَنٍ الْمُنْكرِ وَأُولَبِكَ هُمْ الْمُفِْحُونَ" » شوفوا المعنى الجميل اللي ربنا -سبحانه وتعالى- 
جعل هؤلاء هم المفلحون, مين اللي نجح يا جماعة في الدنيا؟ اللي جاب دكتوراه؟ اللي جاب ماجستير؟ اللي اتخرج من جامعة كبيرة؟ اللي خد 
مش عارف إيه؟ اللي حقق منصب إيه؟ لا لا لأ اللي نجح في الدنيا اللي قابل ربنا -سبحانه وتعالى- بقلب سليم "ي يَوْمَ لا يََعْ مَل ولا بَئُونَ 


إلا مَنْ أنّى الله بقلب سَلِيم" » اللي نجح في الدنيا المفلحون وَأُولَِكَ هُمْ الْمُفْلِحُونَ. 
يبقى فيه واحد فلح في الدنيا بجح في الدنيا فاز في الدنيا "ذلك الْقَوْدُ اكبيد" » فاز في الدنيا بإيه؟ فاز في الدنيا ربنا -سبحانه 


وتعالى- قال مين اللي هيفلح ومين اللي هينجح ومين اللي هيفوز؟ قال: "ولگ مِنْكُمْ امه يَدْعُونَ إلى ار وَيَأمْرُونَ بالْمَعْرُوفٍ وَيَنْهَْنَ عَنِ 
لْمنكرِ وَأُولَيِكَ هُمْ الْمُفْلِحُونَ" 
وهنتكلم يا جماعة من معان الدعوة؛ الأمر بالمعروف والنهي عن المنكر, من معان الدعوة؛ الدعوة إلى الخير. الدعوة يعني الطلب يعني لما 
بدعو واحد يقولوا أنا بطلب منه إنه يعمل حاجة, لما بأمره ده من أعلى لأدن» لما بنهاه ده أنا بقول له ما تعملش كذاء يعني أحيانً بتكون 
الدعوة إن أنا أقول له قم صلء وأحيانًا بتكون الدعوة أقول له ما تزنيش, وأحيانًا بالدعوة ممكن أقول له ممكن تعمل كذا ده يَدْعُونَ إلى اليْرٍ. 
يبقى على حسب الأسلوب على حسب واحد هيكلم زوجته غير لما يكلم ابنه غير لما يكلم أمه غير لما يكلم جاره غير لما يكلم زميله في 
العمل زميله في العمل لا يكلم رئيسه غير لما يكلم مرؤوسه» يعني لما بتكلم المساعد أو بتكلمي المساعدة أو اللي شغالة معاكي ولكن في 
مقام في الشغل أقل منك يختلف عن اللي بيتكلم عن رئيسه أو مديره» كل إنسان له خطاب مختلف عن الآخر. 
يبقى هنا نقطة مهمة إن ربنا -سبحانه وتعالى- أمر بالدعوة إلى الله -سبحانه وتعالى -» وأمر الناس أتما تدعو إلى الله -سبحانه وتعالى-» وده 
هو الفلاح وعكس الفلاح الخسران قال -تعالى-: 'وَالْعَصْرٍ * إن الْإِنْسَانَ لَفِي حشر * إلا الَذِينَ آمَنُوا وَعَمِلُوا الصّالحَاتِ وَتَوَاصّوَا بالق 
وَتَوَاصَوا بال" 
يبقى مين يا جماعة اللي هيفوزوا وينجحوا؟ اللي هيفوزوا وينجحوا اللي تواصوا بالحق وتواصوا بالصبر» إن الناس اللي تواصوا؛ وصت بعضها 
البعض بالدعوة إلى الله -سبحانه وتعالى-. بل إن ربنا -سبحانه وتعالى- جعل هناك وعيد على من 3 الدعوة إلى الله -سبحانه وتعالمىت, 
قال تعالى: "ِد الَّذِينَ يَكْثُمُونَ ما أَنََلْنَا مِنَ الْبََاتِ وَاْدَى من بَعْدٍ ما بَيّنُّ للئّسِ في الكتاب , أُولَئِكَ يَلعَنْهُمْ الله وَيَلْعَنْهُمُ اللّاعِنُونَ" 
؛ تخيلوا يا جماعة واحد کتم» يعني یه كتم؟ يعني واحد جوه صدره حاجة لكنه حاول إن هو يكتمهاء يقولوا كلمة يكتمون دي فيها 
مجهود, واحد عمل مجهود زايد عمل مجهود عشان يكتم ليه؟ لأنه نفسه يبين لأن هو الكلام اللي جوه صدره عايز يطلع للناس» الخير اللي 
جوه صدره عايز يطلع للناس» الحق اللي جوه صدره عايز يطلع للناس» لكنه بيحاول يكتمه؛ فربنا -سبحانه وتعالى- توعد من يكتم الحق 
وهو يعلم الحق. قال: "إِنَّ الّذِينَ يَكْثُمُونَ ما ارلا من الْبَيََاتِ وَافْدَى من بَعْدِ مَا بَيّنُّ ناس في الْكِتَابِ" يعني واحد علم الكتاب البينات 
واهدى الحلال والحرام والهدى طريق الحق» فواحد عارف طريق احق فين» وعارف الحلال فين والحرام فين وسايب الناس بتعصي وترك هؤلاء 
"إن لَذِينَ يَكْتُمُونَ ما أَنزَلْنَا مِنَ الْبيَئاتِ وَاْدَى من بَعْدِ مَا بَيَنَاه لتاس في الكتاب ,اولك يَلْعَنْهُمْ الله وَيَلْعَنْهُمْ الأاعنودً" ليه يلعنهم الله 
ويلعنهم اللاعنون؟ لأنهم كتموا ما أنزل الله -سبحانه ا قال -تعالى-: "إل الَّذِينَ تَابُوا وَأَصلَّحُوا وبوا فَُوْلَيِكَ وب عَلَيْهِمْ وأا 
القَوَابُ الرّحِيمْ" ؛ إلا الذين تابوا وأصلحوا وبينوا خدوا بالكم تابوا وأصلحوا وبينوا خدوا بالكم تابوا وأصلحوا وبينواء يعني إيه 
بينوا؟ يعني دعوا إلى الله -سبحانه وتعالى- وبينوا الحق من الباطل» يعني لم يكتموا بل بينوا للناس المدى والحلال والحرام. 


قال -تعالى--: 'لْعِنَ الَّذِينَ گفڙوا من بني إِسْرَائِيلَ عَلَئ لِسَانِ دَاوُودَ وَعِيِسَى ابْن مَرْ . ذلك چا عَصوا وَكَانُوا يَْمَدُونَ * اوا لا اَن عن 
گر فَعلُوهُ لبس ما كَانُوا يَفْعَلُونَ' » فربنا -سبحانه وتعالى- لعن بني إسرائيل على لسان نبي ملك اللي هو داود -عليه 

السلام-» وعلى لسان ني رسول اللي هو المسيح عيسى ابن مريم, -خدوا بالكم إن سيدنا داود هو أعلى درجة من درجات مُلك بني 
إسرائيل وسيدنا عيسى هو أكتر نقطة من نقاط الاستضعاف عند بني إسرائيل» يعني النقطة الزمنية التي كان فيها بنو إسرائيل في قمة 
الاستضعاف اللي فيها رفع عيسى وأراد اليهود والرومان قتل عيسى -عليه السلام- وكان أهل الحق في قمة الاستضعاف اللي هو أن كانوا 
الرهبان وعلماء بني إسرائيل آنذاك كانوا في الصوامع كانوا ما حدش فيهم يقدر يتكلم أصلاء أكتر نقطة من نقاط الاستضعاف في عهد بني 
إسرائيل» وأكتر نقطة في نقاط التمكين في عهد بني إسرائيل ربنا -سبحانه وتعالى-: 'لْعِنَ الَّذِينَ كَفَرُوا من بني إِسرَائِيلَ" في نقطتين في أعلى 
درجة من درجات التمكين وني أكتر درجة من درجات الاستضعاف. لعنوا في نقطتين: على لسان داود الملك وعلى لسان عيسى ابن مرم 
المسيح. ليه؟ قال تعالى: "ذلك با عَصّوا وَكَانُوا يَعْتَدُونَ" ليه يا رب؟ كانوا لا يتناهون عن منكر فعلوه. شفتم يا جماعة إن ترك الدعوة إلى الله 
-سبحانه وتعالى- مكن يؤدي إلى لعنة, اللعنة طرد من رحمة الله -سبحانه وتعالى-. 


إن هذه الأمة فلت بالدعوة إلى الله -سبحانه وتعالى-» أنا عايز أقول لكم إن البلاءات بتنزل بسبب المصايب والمعاصي, ومصيبة ترك 
الدعوة إلى الله -سبحانه وتعالى-, ومعصية ترك الدعوة إلى الله -سبحانه وتعالى- من المعاصي العظيمة. يقول البي -صلى الله عليه 
وسلم- : "إن الله لا يعدب العامة مه بعمَلٍ الخاصّة" ربنا -سبحانه وتعالى- بيقول إن لو مجموعة من الناس ظلمت ناس» مجموعة من الناس 
قتلت ناس» مجموعة من الناس عملت معصية فيما بينهاء عملت فحش عملت مصيبة, المجموعة دي ممكن تُعَذب فربنا -سبحانه وتعالى- 
بيقول إن الله لا يعذب هؤلاء العامة الناس اللي حواليهم اللي ما عملوش ده بعمل الخاصة اللي هم عملوا المعاصي الكبيرة من الظلم 
والفحش والزنا والخمر. إيه اللي يخلي العامة يعذبوا بعامة الخاصة؟ قال: 'إِنَّ الله لا يُعَذَْبْ العام مه بَعَمَلٍ الخائة غق برا الد بن 
ظَهْرَائَيْهُمْ وَهُمْ قَادِرُونَ عَلَى أَنْ يُنْكِرُوهُ قلا يُنْكِرُوتَهُ فَإِنْ فَعَلُوا ذَلِكَ عَدَّب الله الْعَامَةَ وَالخَاصَةَ"” 

هنا نقطة إن البي -عليه الصلاة والسلام- بيوضح إن العامة إذا سكتوا عن المعاصي الخاصة ربنا -سبحانه وتعالى- ينزل عذاب عام وينزل 
نقم عامة. فالعقاب اللي بينزل لترك الدعوة إلى الله -سبحانه وتعالى- عقاب عدم إجابة الدعاء. 

قال النبي -صلى الله عليه وسلم- بعد ما صعد المنبر: "يا أيّها الاس إِنَّ الله عر وجل يقول: مُروا بالعروف» واوا عن النگر» > من قَبلٍ أن 
تدعون فلا أجيبكم: وتسألون فلا أعطيكم: وتستنصرون فلا أنصّركم"* فما زاد عليهن حت نزل. فهنا يا جماعة من العقوبات إن الدعاء لا 
يستجاب» ليه؟ عشان الناس تركت الدعوة إلى الله -سبحانه وتعالى-. 


حذيفة بن اليمان صاحب النبي -صلى الله عليه وسلم- بيقول: "والّذي تفسي بيده؛ لامرن بالمعروف, ولتنهونٌ عن المنكر. أو ليوشِكنٌ الله 
أن يبعت عليكُم عذابًا من عند ثم لتدغتّه فلا يُستَجابُ لم" طبعًا الدعاء إلى الله -سبحانه وتعالی-» وده مضطرد جدا في كتاب الله - 
سبحانه وتعالی-» مضطرد جدًا وواضح جدًا في كتاب الله -سبحانه وتعالى - إن الدعاة إلى الله ينجون حين يهلك الناس» بل الدعاة إلى الله 
هم سبب نجاة الناس» أبو العلي بيقول عن المعصية: -دايمًا يا جماعة مفهوم الإعمار ومفهوم الإفساد ومفهوم الإصلاح ومفهوم الخسران 
مفاهيم محتاجة إعادة تعريف» يقول لك "احنا وظيفتنا إعمار الأرض" لاء احنا مش وظيفتنا إعمار الأرض» إعمار الأرض دي مسئولية من 
مسؤوليات الإنسان» لكن احنا وظيفتنا وهدفنا الرئيسي هو تحقيق عبودية الله -سبحانه وتعالى-. طب معناه إيه إعمار؟ يعني إيه إعمار 
الأرض؟ معنى إعمار الأرض يعني إصلاحها بالطاعات. يعني إيه إصلاحها بالطاعات؟ يعني "نا يَعْمُرْ مَسَاجِدَ الله مَنْ آمَنَ باللّه وَالْيَْمِ الآخر" 


ل 8 


° 

> إن احنا نعمر الأرض بتوحيد الله -سبحانه وتعالى- وبإقامة أمر الله -سبحانه وتعالى -, أبو العلى بيقول: "من عصى الله فقد أفسد 
في الأرض» لأن صلاح الأرض والعباد بالطاعة" كلمة خطيرة أوي يا جماعة محتاجة تتكتب دي بخط عريض أوي من عصى الله فقد أفسد في 
الأرض لأن صلاح الأرض والعباد بالطاعة. 


الله -سبحانه وتعالى- بيقول: "ظَهَرَ الْمَسَادُ في الب وَالْبَخْرِ بها كُسَبَتْ أَيْدِي الاس لِيُذِيمَهُمْ بَعْضَ الّذِي عَمِلُوا لَعَلّهُمْ يَرْجِعُونَ" ؛ 
الكون بيتفاعل بمعاصي الإنسان, الحياة بتفسد بمعاصي الإنسانء الله -سبحانه وتعالى- ينزل النقم والعذاب والبلاءات بمعاصي الإنسان. 
فلما تنتشر لاسي ا بتحل النقم» وهنا لابد من أناس يقومون بالحق» لابد من قَوَّام بالحق» لابد من رجل يقوم بالحق» لابد من 
مجموعة من الناس و َقِيّةَ ينهو نَ عَنِ الْفَسَادِ في لْأَرْضٍ' > هناك من يرد الناس إلى الله -سبحانه وتعالى -, يُبَصّر الناس بحقيقة 
اختياراتهم ويبصر الناس بحقيقة المصير إذا استمروا في معصية الله -سبحانه وتعالی-» يقوم يبلغ الناس دين الله -سبحانه وتعالى-» يأمر 
الناس بالمعروف وينهاهم عن المنكر ويدعوهم إلى الحق» فإذا استمر الناس على المعصية هنا بينزل عقاب» لما ينزل العقاب ده شوفوا بقى 
مضطرد جدًا جدًا في كتاب الله -سبحانه وتعالى - إنه بينزل العقاب أول حد بينجو أهل الدعوة إلى الله -سبحانه وتعالى - قصة أصحاب 
السبت؛ قال -تعالى-: 'قَلَمّا نَسُوا ما ذَكْرُوا به نيما الّذِينَ يَْهَوْنَ عَنِ السُّوءٍ وَأَحَذْنَا الّذِينَ ظَلَمُوا بِعَذَابٍ بَئْيِسٍ با كَانُوا بس فون" 

> شوفوا ربنا بيقول یه فَلَمّا نَسُوا مَا ذَكِرُوا به يعني لما نست د بنو إسرائيل ما ذكرها به أهل الدعوة إلى الله -سبحانه وتعالى- 
أَنجَيْنَا الَذِينَ يَنْهَوْنَ عن السنُوءٍ أول حاجة الأمر لله جه بنجاة هؤلاء الذين ينهون عن السوء وبعدين وَأَحَذْنَ الذية ظَلَمُوا ِعَذَابِ ئيس بها 
كَانُوا يَفْسُقُونَ يبقى أول حاجة نجى هؤلاء مين اللي نجى؟ نجى أهل الدعوة إلى الله -سبحانه وتعالى- وبعدين؟ وأخذنا الذين ظلموا اا 
بئيس بماكانوا يفسقون» الأمر التانن جه ملاك هؤلاء إن هم يتحولوا إلى قردة وخنازير. 


الله -سبحانه وتعالى- نجى مؤمن آل فرعون -المؤمن المصري- اللي ناصر موسى عليه السلام ربنا -سبحانه وتعالى- جى هذا الرجل وقبل 
هلاك فرعون قال -تعالى-: 'فَوَقَاهُ الله سَيْئَاتِ مَا مَكرُوا وَحَاقَ بال فِرْعَوْنَ سُوءٌ الْعَذَابِ * الثَّارُ يُعْرَضُونَ عَلَيْهَا عدو 5 وَيَوْمَ تَقُومُ 
المسّاعَةُ أَذْخْلُوا آلَ فِرْعَْنَ أَسَدّ الْعَذَاب" » الوقاية كانت لهذا الداعي أولاء أول أمر صدر من السماء فَوَفَاهُ الله سَيئَاتِ مَا مَكَرُوا 
إن ربنا حماه من مكر هؤلاء ونجاه من العذاب ونجاه من البلاءات وبعد كده ينزل ايه؟ العذاب. 

فأهل الدعوة إلى الله -سبحانه وتعالى- ينجيهم الله -سبحانه وتعالى-, أهل الدعوة إلى الله يحميهم الله -سبحانه وتعالى-, أهل الدعوة إلى 
الله يدافع الله -سبحانه وتعالى- عنهم» بل هم سبب نجاة الناس؛ هم قادة السفينة إن تركوها هلكت. النبي -صلى الله عليه وسلم- بيقول: 
"مَل القائم علّى حُدُودٍ الله والواقع فيها -القائم على حدود الله يا جماعة هنا مقصود به الدعاة إلى الله -سبحانه وتعالى-, البي -عليه 
الصلاة والسلام- بيدي مثل للدعاة وغير الدعاة فبيقول كأن الناس راكبة في سفينة والسفينة دي فيه ناس بتأمر بالمعروف وتنهى عن المنكر 
فيهاء وفيه ناس مكبرة دماغها وعايشة وخلاصء فالبي -عليه الصلاة والسلام- يقول: مَكَلُ القائم علّى حُدُودٍ الله يعني مثل الرجل الذي 
يقوم على أوامر الله -سبحانه وتعالى- يعني شايل هم الدين وشايل هم حدود ربنا وعايز إن هو يبلغ دين الله -سبحانه وتعالى- كأنه بیحرس 
الحدود كأنه بيحرس الدين» كأنه خايف إن الدين يندثرء وخايف إن مفاهيم الدين تندثرء وقيم الدين تندثرء ومعاني الدين تندثر» وشرائع 
الدين تندثرء خايف إن الدين يضيع» خايف إن الناس تموت ومش عارفة دين» قائم؛ قائم ده واحد واقف عارفين العسكري اللي واقف على 
الحدود واقف يحرس خايف» ما بينامش الناس نابمة وهو واقف في البرد ماسك سلاحه وواقف» ده قائم على الحدود, فالبي -عليه الصلاة 
والسلام- يقول: مَثَلْ القائم على حُدُودٍ الله يعني الذي يقف على أمر الدين يدعو الناس إلى الله ويعلم الناس دين الله وشايل هم الدين 
وشايل هم إن هو يبلغ الناس الدين, القائم علّى حُدُودٍ الله الذي يدعو إلى الله في المجتمع مغل حرس الحدود, المرابط القائم للحفاظ على 

الحدود قال: والواقع فيها باقي المجتمع بقى اللي هو الناس اللي قاعدة جوه الحدود ديء قال: مَكَلُ القائم علّى خود الله والواقع فيها كَمَكَلٍ 
قَوْمِ زي مجتمع من المشيعات كد مجموعة من الناس مجتمع من المجتمعات اسْتَهَمُوا عملوا قرعة في سفينةء هو البي -عليه الصلاة والسلام- 
بيشبه الدعاة الى الله وبقية الناس اللي تركوا الدعوة إلى الله -سبحانه وتعالى-, بيقول: كأنهم راكبين سفينة مع بعض وعملوا قرعة, فالقرعة 
دي جت على بعض الناس أنما تبقى فوق وبعض الناس تبقى إيه؟ تبقى تحت» قال: كَمَتَلٍ قوم اسْتَهَمُوا على سَفِيئَةٍ يعني عملوا قرعة على 
سفينة اللي هي سفينة الحياة» فصار بعضهم في أعلاها وبعضهم في أسفلهاء ده حال الناس؛ الناس متفاوتة في مكاناتهم واحد في العالي وواحد 
في الواطي» واحد منصبه كبير وواحد منصبه صغير» واحد غني وواحد فقير» واحدة عندها قدر من الجمال وواحدة ما عندهاش قدر كبير من 
الجمال, واحد ززق عائلة غنية واحد ززق ۶ عائلة بسيطةء واحد عنده إمكانيات كتيرة ومواهب عالية وواحد ما عندوش إمكانيات كتيرة ولا 
مواهب عالية» فأصاب بَعْضّهُمْ أغلاها وبَعْضْهُمْ مُهْ أسْفَلّها. فكان الَّذِينَ في أُسْفَلِها إذا اسْتَقَوَا مِنَ الماءٍ يعني إذا حبوا يجيبوا مايه يطلبوا من اللي 
فوق» قال: إذا اسْتَقَوَا مِنَ الماءٍ مَرُوا على مَن فَوْقَهُمْ يعني كان اللي عايز يجيب مايه من تحت يعمل إيه؟ فيه خزان مياه فوق فكان هم راكبين 
في السفينة فالناس تحت وفيه ناس فوق» فالناس اللي كانوا عايزين يجيبوا مايه يعملوا إيه؟ يقول له هات من الخزان, الخزان ده فين؟ الخزان ده 
فوق. فواحد قال لك طب احنا دلوقتي ترتيب المايه إن المياه فوق هو أنا كل شوية أما أحب أجيب مايه هطلع فوق وأقول له اديني مايه وهو 
بملالي مايه من الخزان وينزل لي مايه؟ لا لأ لأ أنا عندي حل تانن» طب إيه الحل التان يا سيدي؟ قال لك الحل التاني إن أنا أعمل إيه؟ إن 
أنا أخرم خرم في السفينة وإن أنا أجيب مايه من البحر. 

فهنا النبي -عليه الصلاة والسلام- بيقول: فأصاب بَعْضُهُمْ أغلاها وَبَعْضْهُمْ أُسْفَلّها وهذا حال الناس في مكانتهم فكان الَّذِينَ في أَسْفَلِها 
إذا اسْتَقَوَا مِنَ الماع يعني طلبوا سقيا من الماء, والماء يكون في أعلى السفينة, مَرُوا على مَن فَوْفَهُمُ يعني باقي الجتمع فقالوا: لو أن خَرقنا في 
تَصِيبنا خَرْقَا ول وذ مَن فَوْقَا ودي يا جماعة شبهات أهل المعصية, إن أي حد بيعمل معصية يقول لك أنا ما بضرش حدء أنا ما بعملش 
حاجة لحد, آنا لوحدي أنا باعمل المعصية دي بتضرن أنا لوحدي, والحقيقة إنه بيضر نفسه وبيضر والده وبيضر بنته وبيضر زوجته وبيضر 
أولاده وبيضر كل المجتمع بالمعاصي. قال: ول نُؤّْذْ مَن فَؤْقَّدا يعني إيه اللي يخلينا نتعب بقى ونتعب الناس اللي حوالينا يا عم أنا هجيب مايه 
من تحت وخلاص! 

فطبعًا البي -عليه الصلاة والسلام- شبه الراجل اللي عايز يخرم السفينة إنه هيغرق كل السفينة» وكذلك الإنسان اللي بيعمل معصية وهو 
مش واخد باله ويقول لك أنا مش هأذي حد, والحقيقة بيأذي امجتمع كله بمذه المعصية وبمجاهرة ا معصية» ودي شبهات أهل المعاصي بيقولوا 
نعصي ربنا ومش هنتعب أهل الدين ولا العلماء ولا نقعد نسأل عن الحلال والحرام؛ فبيطنُب الال من الربا يقول لك أنا لسه هسأل! وبيطلُب 
العفة من الزنا أو يقول لك أنا لسه هعرف! بيطُلُب الع كيف شاء بعيدًا عن أمر الله -سبحانه وتعالى-» فالبي -صلى الله عليه وسلم- 
يقول إن هؤلاء الذين يقومون على أمر الدين لو تركوا السفينة رق هلك الجميع, قال: فإن يَترَكُومُمْ يعني إذا تركوا باقي المجتمع يخرقوا خرقًا 
في السفينة وهم يظنون أنهم لن يؤذوهم فإن الجميع سيهلك. قال: فان يروشم وما أرادُوا هَلَكُوا حْمِيعًا ليه بقى؟ لأن الخرم اللي في السفينة 
ده هيغرق جميع السفينةء كأن البي -صلى الله عليه وسلم- يا جماعة بيعلم الناس مسئولية الدعوة إلى الله -سبحانه وتعالم, وأن الدعاة 
هم سبب نجاة الأمة. وإن هم سبب نجاة سفينة الحياة» وإن الدعاة هم الخير في هذه الحياة. 







الدعوة إلى الله؛ فرق بين الإيمان والنفاق. الله -سبحانه وتعالى- يقول: 'وَالْمُؤْمِنُونَ وَالْمُؤْمِئَاتُ بَعْضهُم أَوْلِيَاءُ بذ عض امرون بالْمَعْرُوفٍ وَيَنْهَوْنَ 
عن الْمُنگر وَيُقِيِمُونَ الصّلاة وَيُؤْتُونَ الزكاةَ وَيُطِيعُونَ الله وَرَسُولَهُ أُولَيكَ سرهم الله إن الله عَزِيرٌ حَكِيم * وَعَدَ الله الْمُؤْمِِينَ وَالمُوْمنات 


جَنَاتِ ٿ تَجْرِي من تا لاد خَالِدِينَ فيها وَمَسَاكِنَ طيبَة َي في في جَنَاتِ نِ عَذنِ م وَرِضُوَانٌ مّنَ الله 4 كبر ذْلِكَ هو الور الْعَظِيمْ" > فوعد 
الله أولياءه المؤمئين بفيضاد من الرحمة في الدنيا وحسن المثوبة في الآخرة, وقال وذلك هو الفوز العظيم اللي هو إيه؟ اللي هو إن جنات نجري 

من تحتها الأتمار خالدين فيها ومساكن طيبة في جنات عدن, ورضوان من الله أكبرء إن ربنا -سبحانه وتعالى- وعد أهل الأمر بالمعروف 
والنهي عن المنكر وعد أهل الدعوة إلى الله -سبحانه وتعالى- بالفوز العظيم وطبعًا على الصعيد الآخر: "الْمَُافِقُونَ وَالْمَُافقَاتُ بَعْضْهُمْ من 


0 ف چ 
سمه قت ذم رقو 


بض بِمرُونَ بالْمُنكر وَيَنْهَوْنَ عَنِ الْمَغْرُوف ويَفبِصُونَ أَيْدِيهُمْ -عن الدعاء- نَسُوا اله فنَسِيَهُمْ إن الْمُنَافِِينَ هُمْ الَْاسِفُونَ" 


ذروة سنام الإسلام يا جماعة الجهاد في سبيل الله والدعوة إلى الله من الجهاد كما قال -تعالى-: "وَجَاهِدَهُم به جِهَادًا گي" ٠‏ يعني 
جاهد بالقرآن يعني بالدعوة إلى الله -سبحانه وتعالى-. 

ابن القيم بيقول الجهاد نوعين جهاد باليد والسنان اللي هو السيف وده مشهور عند الناس وهذا يشارك فيه الكثير, والثاني جهاد الحجة 
والبيان جهاد الدعوة إلى الله -سبحانه وتعالى- وهذا جهاد الخاصة من أتباع الرسل من العلماء وهو جهاد الأئمة وهو أفضل الجهادين. ليه؟ 
لأن مش كل الأنبياء حملوا السيف لكن كل الأنبياء دعوا إلى الله -سبحانه وتعالى-» فمش كل الأنبياء أُمروا أن يقاتلوا في سبيل الله لكن كل 
الأنبياء أمروا أن يبلغوا دين الله -سبحانه وتعالم-. 

وظيفة الأنبياء الرئيسية هي الدعوة إلى الله -سبحانه وتعالى- هي وظيفة أهل الاصطفاء وأفضل الخلق "الله يَضْطَفِي من الْمَلائِكة رسلا وَمِنَ 
الاس إِنَّ الله يع بصي" > والرْسل لا يكونون إلا صفوة الخلق على الإطلاق» ووظيفة الرُسُل هي البلاغ عن الله -سبحانه وتعالى 
قال -تعالى-: "رسلا مُبَشَرِينَ وَمُنْذِرِينَ للا يَكُونَ لِلئَّاسٍ عَلَى الله حَجّةٌ بَعْدَ الرُسْلٍ وَكَانَ الله عَزِيرَا حَكِيمًا" 


يعني الرسل دول صفوة الخلق وهؤلاء كانت وظيفتهم الدعوة إلى الله -سبحانه وتعالى -, ربنا -سبحانه وتعالی- بيقول: "يا َنُه التي 3 


أَرْسَلنَاكَ شَاهِدًا وَمْبَشْرًا وَنَذِيرَا * وَدَاعِيًا إل الله بإذنه وَسِرَاجًا مني" > وقال -تعالى-: "كر إا نت مُذَكرْ * لنت عَلَيْهُم 


# رة 3 
5 رر 
۶ 


لذلك النبي -صلى الله عليه وسلم- يا جماعة قام يدعو الناس إلى الله في السوق وني الشارع وني كل الأماكن, النبي -عليه الصلاة والسلام- 
دعا إلى الله في الليل وني النهار» دعا جميع أصناف البشر؛ دعا الكبير والصغير والغني والفقير وار والعبد والسيد والذليل؛ يعني استخدم 
جميع الوسائل وجميع الأساليب المتاحة له -صلى الله عليه وسلم-. 

الدعوة إلى الله بها فلت هذه الأمة كما قلنا: 'كُنَتُمْ خَيْرَ أمَةِ أخْرِجَت لتاس تمْرُونَ بالْمَعْرُوفٍ وَتَنْهَوْنَ عن الْمنْكْر وَتُؤْممُونَ بالل ولو آمَنَ 
اهل الكتاب لَكَانَ خَيرَا هم مِنْهُمُ الْمُؤْمِنُونَ وَأَكْتَرْهُمْ الْمَاسِفُونَ" 

الدعوة إلى الله بما الإنسان ينال محبة الله ومغفرة الله -سبحانه وتعالى- وأعلى درجات الجنة, ربنا -سبحانه وتعالى- بيقول: "قل إن كنت 
بون الله فائبغون ینم الله وتغفز كم ذْنُوبكُمْ اله غفوز يجي" » ربنا بيقول لو أنتم بتحبوا ربنا -سبحانه وتعالى- اتبعوا 
النبي -صلى الله عليه وسلم-» طب نتبع النبي -صلى الله عليه وسلم- نعمل إيه؟ ربنا -سبحانه وتعالى- بيقول: "ومن بطع الله وَالرَسُول 
اوليك مَع الَذِينَ نعم اله عَلَيْهمْ من اَن وَالصّدِيقِينَ وَالشْهَدَاءٍ وَالصَّاحِينَ وَحَسْنَ أُولَيِكَ رَفِيقا" ؛ فمن أراد أعلى درجات الجنة 


حيث يسكن النبيين والصالحين عليه أن يطيع النبي -صلى الله عليه وسلم-, عليه أن يتبع البي -صلى الله عليه وسلم-. 


شوفوا ربنا بقى بيتكلم عن النبي -عليه الصلاة والسلام-؛ بيقول لبي -عليه الصلاة والسلام-: "فل هَذِهِ سَبيلِي أذْعُو إلى اله عَلَى بصيرة 
أا وَمَنِ اتبَعن وَسْبْحَانَ الله وَمَا أا مِنَ الْمُشْرِكِينَ" > ربنا -سبحانه وتعالى- قال للنبي -عليه الصلاة والسلام-: قل للمسلمين 
أن من أراد أن يتبعني فعليه أن يدعو إلى الله -سبحانه وتعالى -, قُلْ هَذِهِ سَبيلِي بيقول لهم من أراد أن يتبع النبي -صلى الله عليه وسلم- 
فعليه أن يسلك سبيل النبي -صلى الله عليه وسلم-. طب إيه هو سبيل النبي -صلى الله عليه وسلم-؟ قال: قل هَِهِ سَبيلي» إيه هو سبيل 
ابي -صلى الله عليه وسلم-؟ أَذْعُو إلى اله عَلّى بصيرة أا وَمَنِ انبَعَن وَسْبْحَانَ الله وَمَا أا مِنَ الْمُشْرِكِينَ. 

فطريقة النبي -صلى الله عليه وسلم- هي الدعوة إلى الله -سبحانه وتعالى-» والوصول إلى الله -سبحانه وتعالى- بالدعوة إليه» وكل من اتبع 
النبي -صلى الله عليه وسلم- وأراد أن يسلك سبيل النبي -صلى الله عليه وسلم- فعليه أن يدعو إلى الله -سبحانه وتعالى-. 


ابن القيم بيقول: "لا يكون رجل من أتباع النبي -صلى الله عليه وسلم- حقا إلا من دعا إلى الله على بصيرة كما كان متبوعه -صلى الله عليه 
وسلم- يفعل» هؤلاء خلفاء النبي -صلى الله عليه وسلم- حقًا" 
قاعدين بنتكلم بقالنا تقريبا ساعة لكن يعني أفضل الكلام على الإطلاق هو الدعوة إلى الله -سبحانه وتعالى-, الله -سبحانه وتعالى- بيقول: 
"لا خَيْرَ في كبر من تَْوَاهُمْ إلا مَنْ أَمَرَ بِصّدَقَةٍ أو مَعْرُوفٍ أو إِصلاح بَيْنَ الاس وَمَنْ يَفعَلْ ذَلِكَ اِْعَاءَ مَرْضَاتٍ الله فَسَوْفَ نُؤْتِيهِ أَجْرًا عَظِيمًا" 
. الطبري بيقول في هذه الآية هو الأمر بالمعروف. بغي إن يا جماعة من أمر بصدقة أو معروف, قال: الأمر بالمعروف هي كل ما 
أمر الله به يعني إن احنا تأمر بكل ما أمر الله به ده هو الخيرء ده أفضل الأقوالء قال -تعالى-: 'وَمَنْ اخسن فَوْلّا من دعا إلى الله وَعَمِلَ 
صَالخًا وَقَالَ ني من الْمُسْلِمِينَ" > فلا شيء أحسن منه ولا أوضح من طريقته ولا أكثر ثوابًا من عمله» وكل الناس بتتكلم لكن 
أفضل قول هو القول الذي يُدعى به الناس إلى الله -سبحانه وتعالى-» هل هناك أفضل من أن تدل الناس على خالقهم على الملك الحق 
العزيز الرحيم الغفور الكريم؟ هل هناك أفضل من أن تدل الناس وتهدي الناس إلى طريق الله -سبحانه وتعالى- حت ينالوا من رحمات الله 
وبركاته وعطاياه وينجون من عقابه وعذابه؟ 
الدعوة إلى الله أفضل من كل كنوز الدنياء كل كنوز الدنيا إذا تعارضت مع الدعوة الدعوة أفضل. البي -صلى الله عليه وسلم- لما أعطى 
الراية لعلي بن أبي طالب قال له: "خذ هذه الراية وأعلم "لان يَهْدِيَ الله بكَ رَجُلَا واجدّاء خَيْدٌ لك من أن يكونَ لكَ خْمْرُ النّعم"". 
النبي -عليه الصلاة والسلام- بيقول لعلي بن أبي طالب بيقول له خد بالك إن أنت معاك راية النبي -عليه الصلاة والسلام- ومعاك سيف 
الجاهدين ومعاك أنك أنت تجاهد بالسيف» لكن بيقول له خد بالك إنك أن ربنا -سبحانه وتعالى- يهدي بك رجل -إنك تشتغل في الدعوة 
وأنت حتى في وقت القتال وأنت حتى في وقت الحرب مع اليهود في خيبر-» ومع ذلك النبي -عليه الصلاة والسلام- بيقول لعلي بن أبي 
طالب: لو إنك أنت ربنا هدى على ايدك واحد من هؤلاء اليهود خير لك من حمر النعم اللي هي الأنعام الحمراء وهذه كانت ها قيمة عظيمة 


عند العرب. 


فالوقت اللي بيّبذل في هداية الرجال واللي بيبذل في الدعوة إلى الله -سبحانه وتعالى- أفضل من الوقت اللي بيبذل في تحصيل الأموال» 
أفضل من الوقت اللي الناس بتبذله في تحصيل المناصب, خير لك من كل الدنيا وما في الدنيا. 

الله -سبحانه وتعالى- أثنى على الدعاة إلى الله -سبحانه وتعالى- قال النبي -صلى الله عليه وسلم-: "إن الله عزّ وجل وملائكتة, وأهل 
السمواتٍ والأرض» حت النملة في جُخرهاء وحتى الحوت» ار على معلّم الناس الخير"" 

تخيلوا يا جماعة واحد أو واحدة بتستغفر ها أسماك البحار» تخيلوا واحدة بيستغفر لها النمل في الجحور, تخيلوا واحدة الملايكة كلها قاعدة 
تقول يا رب اغفر هاء ليه؟ لأنما تدعو الناس إلى الله -سبحانه وتعالى-. يعني الملائكة بتدعي لك والنمل بيدعي لك والسمك في الحيطات 
والبحار بيدعي لك هو السمك عارف اسمك؟ آه عارف امك وعارف اسمك. عارفه منين؟ لأنك تدعو إلى الله -سبحانه وتعالى-. 

طبعًا ثواب الداعي إلى الله لا ينقطع حتى بعد الموت قال -تعالى-: "ينبا اإنْسَانُ يَْمَئِذٍ با قَدَمَ وَأَخَرَ" > يعني قدم من عمل في 
الدنيا وأخر من سُنة يتبعه الناس عليها سواء من بعده» كما قال ابن مسعود أخر بعد موته من سنة حسنة أو سيئة يُعمل بماء يعني واحد دعا 


أ صحيح البخاري 
" أخرجه الترمذي والطبراني 

الناس إلى عمل معين وطول ما هو بعد ما هو مات الناس بتعمل العمل ده هذا العمل اللي دعا الناس إليه» وكل ما الناس بتعمل العمل 
الصالح هذا الرجل يناب على هذا العملء كل ما الناس بتعمل عمل صالح هذا الرجل يناب على هذا العمل. 

للداعي أجر كل عمل صا دعا إليهء قال البي -صلى الله عليه وسلم-: "من دعا إلى هُدَّى كان له من الأجر مِثْلْ أجور مَن تبعةُ لا ينص 
ذلك من أجورهم شيئًا ومّن دعا إلى ضلالة كان عليه من الإثم مِثْلٌ آثام مَن تبعة لا نفص ذلك من آثامهم شينًا"* 

فكل إنسان يا جماعة بيدعو إلى شيء كل ما الناس بتعمله هو بياخد عليه حسنات. الطيبي بيقول: "الحدى ما يُهتدى به من الأعمال الصالحة" 
اللا على القوي بيقول: "دعا أي بالقول أو الفعل أو الإشارة أو الكتابة". 

ابي -صلى الله عليه وسلم- بيتكلم عن الحسنات الجارية بعد الموت بيقول: "إن با يلحق المومنَ من عمله وحسناته بعد موته عِلمًا علّمَه 
ونشرّه وولدًا صالًا تركه ومُصحمًا ورَنّه -شوفوا يا جماعة ورث المصحف- أو مسجدًا بناهُ -شوف الدعوة أنه بنى مسجد دي اسمها دعوة 
حال- أو بيا لابن السبِيلٍ باه أو كرا أجراهُ أو صدَقة أخرجها من ماله في صِحَبه وحياته يَلحَقُهُ من بعد موته"؟ 

فهنا يا جماعة نقطة إن الداعي إلى الله "وما رَرَْنَاهُمْ يُنَفِقُونَ" > واحد ينفق ما رزقه الله -سبحانه وتعالی-؛ بينفق من علمه» بينفق من 
وقته» بينفق من فهمه» بينفق من أمواله» بينفق من كل ما بملك لله -سبحانه وتعالى-. 


طبعًا يعني وجوه الدعاة إلى الله -سبحانه وتعالى- وجوه ناضرة كما قال الله -سبحانه وتعالى-: "وُجُوةُ يَوْمَبِذٍ نََضِرَةٌ * إل ربا َاظِرَةٌ” 


النبي -عليه الصلاة والسلام- بيقول: "نصّرٌ اله امراً مع مقالتي فبدّمَها فزْبٌ حامل فقه غيرُ فقيه ورب حامل فقه إلى من هو أفقّهُ منة"١٠‏ 
فالوجوه الناضرة هي وجوه الدعاة إلى الله -سبحانه وتعالی- 09 من على هديهم وأتبع سبيلهم. 


آخر حاجة يا جماعة الدعاة لله -سبحانه وتعالى- الدعوة أحيانًا تكون بالقول وأحياناً تكون بالفعل» إن ممكن إنسان بيكون بينفذ الدعوة إلى 
الله -سبحانه وتعالی- تطبيفًاء وممكن واحد يكون بيتكلم بالدعوة إلى الله -سبحانه وتعالى -, وممكن واحد يكون بيمهد الطريق للدعاة لله - 
سبحانه وتعالى- وده هيجي معنا إن شاء الله واحنا بنشرح في مناهج الدعوة وأساليب الدعوة أقول قولي هذا وأستغفر الله لي ولكم. 


اسم سد 
ذأ صحيح ابن ماجه 
'! صحيح ابن ماجه 

